《送万伯修中丞之朝鲜四首 其四》
明代·胡应麟

辉煌珠履将坛从，奕叶金貂帝眷浓。座上短衣容薜荔，尊前长眷叩芙蓉。

扶桑日出消千蜃，细柳天回驻六龙。可念茂林词赋客，当垆憔悴谒临邛。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。